De Gmoa teit se in de zwoa Ortschoftn Garbagnate und Brongio (lokoie Bezeichnung: Bruunc) af, wobei Brongio an eingtlichn Kern vo da Gmoa buidt (Poststej, Bank, Kiosk, Kiach usw.). In da Ortschoft Garbagnate befindn se de effntlichn Schuin (Kindagoatn und Primarschui) sowia de effntliche Vawoitung (Gmoahaus). Koa Apothek is im Doaf zfindn, sodoss de Eihwohna fia de Medikamentnvasoagung af de Apothekn in de Nochboagmoana Molteno, Dolzago und Bulciago ogwiesn san.